রাগপ্রধান গান, লোকসঙ্গীত থেকে আধুনিক বাংলা গান’সহ চলচ্চিত্রের গান, সর্বক্ষেত্রে দাপটের সাথে বিচরণ করেছেন সাবিনা ইয়াসমিন। ‘সব ক’টা জানালা খুলে দাও না’, ‘মাঝি নাও ছাড়িয়া দে’, ‘সুন্দর সুবর্ণ’-এ ধরনের অসংখ্য কালজয়ী গানের শিল্পী তিনি। বড় বোন ফরিদা ইয়াসমিন যখন গান শিখতেন দুর্গাপ্রসাদ রায়ের কাছে তখন ছোট্ট সাবিনাও উপস্থিত থাকতেন। পরবর্তীতে ওস্তাদ পি সি গোমেজের কাছে একটানা ১৩ বছর তালিম নিয়েছেন। মাত্র ৭ বছর বয়সে স্টেজ প্রোগ্রামে অংশ নেন। ছোটদের সংগঠন খেলাঘরের সদস্য হিসেবে রেডিও ও টেলিভিশনে গান গেয়েছেন নিয়মিত।